বিংশ শতাব্দীর দোরগোড়ায় যখন ভিক্টোরিয়ান যুগের ইংরেজি কবিতাকে পাশ কাটিয়ে নতুন সাহিত্য সৃষ্টির পালা, যখন নতুন শিল্পের সৃষ্টিশীলতা পৃথিবীব্যাপী, যখন প্যারিস-লন্ডন-নিউইয়র্কে এই পাশ্চাত্য সাহিত্যের নবযুগ সৃষ্টির মাতম, তখন সেই ১৯২০ সালের সময়ই আফ্রিকান-আমেরিকান কবিরা তাঁদের অসিন্তত্ব, সাহিত্য, শিল্প, ভাষা খুঁজতে গিয়ে আবিষ্কার করলেন যে, তাঁদের শিকড় আফ্রিকান-আমেরিকান লোককাব্য এবং লোকগানের মধ্যেই প্রোথিত। সেই বিশাল অনুভূতি থেকেই আফ্রিকান-আমেরিকান কবি-সাহিত্যিকদের মুক্তির দিশা সৃষ্টি হয় এবং ১৯২০ থেকে ১৯৩০ সালের মধ্যে ম্যানহাটনের হারলেমের সেই বিশাল উচ্চারণ সমসন্ত আফ্রিকান-আমেরিকানকে সম্বিত ফিরিয়ে দিয়েছিল। আফ্রিকান-আমেরিকানদের লোককাব্য লোকশিল্পের পথ ধরেই হারলেম রেনেসাঁসের সূত্রপাত হয়েছিল।